Source: https://ispis.sk/judikatura/KSKE/5Cbi5/2009
Timestamp: 2020-04-07 19:31:57+00:00
Document Index: 10783960

Matched Legal Cases: ['§ 138', '§ 10', '§ 146', 'súd ', 'súd ', '§ 138', 'súd ', 'súd ', '§ 10', 'súd ', 'súd ', 'súd ', 'Súd ']

KSKE 5 Cbi 5/2009 - iSpis
iSpis Judikatúra – KSKE 5 Cbi 5/2009
KS v Košiciach, dátum 24.06.2012, sp.zn. KSKE 5 Cbi 5/2009
§ 138 OSP § 10 ods. 1 zákona č. 71/1992 § 146 ods. 1 písm. c) OSP
Súd: Krajský súd Košice Spisová značka: 5Cbi/5/2009 Identifikačné číslo súdneho spisu: 7109214317 Dátum vydania rozhodnutia: 25. 06. 2012 Meno a priezvisko sudcu, VSÚ: JUDr. Marta Valková ECLI: ECLI:SK:KSKE:2012:7109214317.2
Uznesenie Krajský súd v Košiciach v právnej veci navrhovateľa: JUDr. Jozef Mižák, správca konkurznej podstaty úpadcu G. L., s.r.o. G., I. 1, H. proti odporcovi: Z.. S. P., advokát, X. XX, H., o zaplatenie 673 533,89 eur s prísl., takto
V konaní o zaplatenie 673 533,89 eur navrhovateľ podaním zo dňa 28.10.2009 v zmysle ust. § 138 O.s.p. požiadal o oslobodenie od platenia súdnych poplatkov.
Uznesením zo dňa 17.5.2012 č.k. 5Cbi/5/2009-35 súd navrhovateľovi nepriznal oslobodenie od súdnych poplatkov a uložil navrhovateľovi v lehote 10 dní odo dňa právoplatnosti tohto uznesenia zaplatiť súdny poplatok za návrh vo výške 16 596,50 eur na účet súdu. Uznesenie nadobudlo právoplatnosť dňa 12.6.2012. Navrhovateľ vyrubený súdny poplatok v stanovenej lehote nezaplatil, a preto súd konanie zastavil.
Podľa § 10 ods.1 zákona č. 71/1992 Zb. o súdnych poplatkoch v platnom znení, ak nebol zaplatený poplatok splatný podaním návrhu na začatie konania alebo dovolania, súd prvého stupňa vyzve poplatníka, aby poplatok zaplatil v lehote, ktorú mu určí; ak poplatok nebol zaplatený ani v lehote určenej súdom, súd konanie zastaví. O následkoch nezaplatenia poplatku musí byť poplatník poučený.
Proti tomuto uzneseniu možno podať odvolanie do 15 dní od jeho doručenia na Krajský súd v Košiciach. Súd prvého stupňa zruší uznesenie o zastavení konania pre nezaplatenie súdneho poplatku, ak poplatník zaplatí súdny poplatok do konca lehoty na podanie odvolania.